Njemački jezik, 7. razred, 2. godina učenja

**Mein Avatar** - Složeniji zadatak nastave na daljinu

Ishod: **OŠ (2) NJ A.7.4. Učenik piše kratke i vrlo jednostavne tekstove.**

Zadatak: **Mein Avatar – Izradi i predstavi svog avatara**

Ciljana jezična sredstva: pridjevi, deklinacija pridjeva.

* **Izradi svog avatara** u web alatu <https://avatarmaker.com/> Za pristup nije potrebna registracija ni prijava. Upute za korištenje ovog alata snimila je moja kolegica za svoje učenike 3. razreda. <https://www.youtube.com/watch?v=BEp8XuPGOo4>
* Pisano opiši svog avatara sa **najmanje 10 rečenica**. U rečenicama koristi deklinaciju pridjeva, tj. gradivo koje smo obradili u lekciji 7.
* Za pomoć se koristi bilježnicom i udžbenikom, a pomoći će i pitanja:

Wie heiβt du?

Wie alt bist du?

Wie bist du?

Was für ein Typ bist du?

Was für eine Person bist du?

Was für ein Junge / Mädchen bist du?

Wie siehst du aus?

Wie ist dein Gesicht / Augen / Nase…?

* Način na koji ćeš predstaviti avatara možeš odabrati sam, npr. slika i sastav u Wordu, prezentacija, plakat i sl.
* U svakom trenutku možete svoj rad poslati na pregled: ako zapne, ako želite čuti jeste li dobro započeli, ako trebate pomoć itd.
* **Rok za predaju avatara i opisa je 2. 6.**
* rad će biti ocijenjen prema kriteriju – vidi tablicu ispod

|  |  |  |  |
| --- | --- | --- | --- |
| **Mein Avatar**  | **Potrebna pomoć - 1** | **Potrebno doraditi - 2** | **U potpunosti - 3** |
| **TOČNOST** Uporaba pridjeva i pridjevske deklinacije |  Više većih pogrešaka.Rijetko pokušava upotrijebiti uvježbana jezična sredstva  | Pokoja veća pogreška.Povremeno pokušava upotrijebiti uvježbana jezična sredstva. Povremeno griješi u deklinaciji pridjeva. |  Većina oblika je točna. Koristi uvježbana jezična sredstva. Pravilno deklinira pridjeve. |
| **VOKABULAR** uporaba obrađenog vokabulara (riječi) |  Raspon vokabulara je jedva dostatan za ispunjenje zadatka. Vrlo česta su ponavljanja riječi. |  Upotrebljava dobar raspon vokabulara za zadatak. Pokoje ponavljanje riječi. |  Upotrebljava širok raspon očekivanog vokabulara. |
| **STRUKTURA TEKSTA**Naslov, rečenice kao opis zadanih sastavnica  |  Rečenice su nepovezane i ne opisuju odabranu sastavnicu.  |  Rečenice su ponekad nepovezane, ali se slijed misli može pratiti. |  Slijed misli u opisu se lako prati. Rečenice jasno govore o odabranoj sastavnici. |
| **SADRŽAJ/ISPUNJENJE ZADATKA** Izrada avatara,u potpunosti izvršava zadatak, spominje sve relevantne dijelove zadatka |  Opis sadrži avatara i 4 do 6 rečenica |  Opis sadrži avatara i 7 do 9 rečenica. | Opis sadrži avatara i više od 9 rečenica.  |

Ocjenjivanje prema bodovima:

11-12 bodova – odličan (5)

9-10 bodova – vrlo dobar (4)

7-8 bodova – dobar (3)

5-6 bodova – dovoljan (2)

0-4 boda – nedovoljan (1)